CELEX: 31968R2146
Language: mt
Date: 1968-12-20 00:00:00
Title: Ir-Regolament tal-Kunsill (KEE) Nru 2146/68 tal-20 ta’ Diċembru 1968 li jemenda r-Regolament Nru 136/66/KEE dwar l-istabbiliment ta’ l-organizzazzjoni komuni fis-suq taż-żjut u x-xaħmijiet

Avviż Legali Importanti

|

31968R2146

Official Journal L 314 , 31/12/1968 P. 0001 - 0002 Danish special edition: Series I Chapter 1968(II) P. 0588  English special edition: Series I Chapter 1968(II) P. 0599  Greek special edition: Chapter 03 Volume 4 P. 0057  Spanish special edition: Chapter 03 Volume 3 P. 0046  Portuguese special edition Chapter 03 Volume 3 P. 0046 

		Ir-Regolament tal-Kunsill (KEE) Nru 2146/68tal-20 ta’ Diċembru 1968li jemenda r-Regolament Nru 136/66/KEE dwar l-istabbiliment ta’ l-organizzazzjoni komuni fis-suq taż-żjut u x-xaħmijietIL-KUNSILL TAL-KOMUNITAJIET EWROPEJWara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu;Wara li kkunsidra l-proposta mill-Kummissjoni;Wara li kkunsidra l-opinjoni tal-Parlament Ewropew [1];Billi l-proċedura għall-iffissar ta’ prezz wieħed għaż-żjut u x-xaħmijiet għall-Komunità għandha tinġieb konformi ma’ dik li hemm provvediment dwarha fis-setturi l-oħra soġġetti għal sistema ta’ prezz komuni;Billi fin-nuqqas ta’ sistema għall-iffissar bil-quddiem ta’ l-imposta fuq iż-żejt taż-żebbuġa, huwa impossibli għall-importaturi u l-esportaturi tal-Komunità li jkunu jafu l-prezz tal-prodott meta l-kuntratti jkunu qed jiġu konklużi; billi din is-sitwazzjoni tista’ tagħmilha aktar diffiċli li l-provvisti taż-żejt fil-Komunità jinżammu normali; billi, konsegwentement, għandhom isiru dispożizzjonijiet dwar il-possibbiltà ta’ l-iffissar ta’ imposta fuq iż-żejt taż-żebbuġa bil-quddiem;Billi d-dispożizzjonijiet imħaffa għandhom isiru għall-possibbiltà ta’ l-iffissar bil-quddiem tar-rifużjoni ta’ l-esportazzjoni taż-żejt taż-żebbuġa u taż-żrieragħ taż-żejt;Billi l-Artikolu 35 tar-Regolament Nru 136/66 KEE [2] jipprovdi li d-deskrizzjonijiet u d-definizzjonjiet taż-żejt taż-żebbuġa kif stabbiliti fl-Anness ta’ dak ir-Regolament huma applikabbli għall-finijiet tal-kummerċ intra-Komunitarju u l-kummerċ ma’ pajjiżi terzi apparti milli għall-esportazzjoni lejn dawn ta’ l-aħħar; billi ġie ppruvat li jkun xieraq li dawn id-deskrizzjonijiet u d-definizzjonijiet ikunu estiżi għall-esportazzjoni lejn pajjiżi terzi;ADOTTA DAN IR-REGOLAMENT:Artikolu 1"Qabel l-1 ta’ Awwissu ta’ kull sena, prezz ta’ mira għall-produzzjoni, prezz ta’ mira għas-suq u prezz ta’ l-intervent għaż-żejt taż-żebbuġa għandhom ikunu ffissati għall-Komunità b’mod konformi mal-proċedura stabbilita fl-Artikolu 43(2) tat-Trattat.Qabel l-1 ta’ Ottubru ta’ kull sena il-Kunsill, waqt li jaġixxi b’mod konformi mal-proċedura tal-votazzjoni stabbilita fl-Artikolu 43(2) tat-Trattat fuq proposta mill-Kummissjoni, għandu jiffissa prezz tal-Komunità li joħloq il-bidu għaż-żejt taż-żebbuġa."Artikolu 2"1. L-imposta applikabbli għall-importazzjoni għandu jkun dak fis-seħħ fil-jum ta’ l-importazzjoni.Meta l-importazzjoni tal-prodotti elenkati fl-Artikolu 1(2)(ċ) hija kkonċernata, b’danakollu, l-imposta tista’ tkun iffissata bil-quddiem fuq l-applikazzjoni tal-parti kkonċernata permezz tar-regoli li għandhom ikunu adottati mill-Kunsill li jaġixxi b’mod konformi mal-proċedura tal-votazzjoni stabbilita fl-Artikolu 43(2) tat-Trattat fuq proposta mill-Kummissjoni.2. Ir-regoli dettaljati għall-applikazzjoni ta’ dan l-Artikolu għandhom ikunu adottati bi qbil mal-proċedura stabbilita fl-Artikolu 38."Artikolu 3"2. Il-Kunsill, li jaġixxi b’mod konformi mal-proċedura tal-votazzjoni stabbilita fl-Artikolu 43(2) tat-Trattat fuq propost mill-Kummissjoni, għandu jadotta regoli ġenerali rigward il-miżuri li hemm referenza għalihom f’dan l-Artikolu, u b’mod partikolari r-regoli dwar ir-rifużjoni, għall-imposizzjoni ta’ l-imposta, għall-iffissar ta’ l-ammont tar-rifużjoni u, meta xieraq, għall-iffissar tar-rifużjoni bil-quddiem.3. Ir-regoli dettaljati għall-applikazzjoni ta’ dan l-Artikolu għandhom ikunu adottati skond il-proċedura stabbilita fl-Artikolu 38."Artikolu 4"1. Qabel l-1 ta’ Awwissu ta’ kull sena prezz ta’ mira għall-Komunità u prezz bażiku ta’ l-intervent għandu jkun iffissat għal kull speċje ta’ żerriegħa taż-żejt.Bla ħsara għad-dispożizzjonijiet ta’ l-Artikolu 25, dawn il-prezzijiet għandhom jibqgħu fis-seħħ matul is-sena tas-suq fis-sena kalendarja ta’ wara.Għandhom jirreferu għall-istandard ta’ kwalità u għandhom ikunu ffissati fl-istadju tal-kummerċ bl-ingrossa esklussivi mit-taxxi.Il-prezzijiet imsemmija fl-ewwel subparagarfu, iċ-ċentru ta’ l-intervent li għalih il-prezz ta’ l-intervent huwa kkalkolat, u l-istandard tal-kwalità għandu jkun stabbilit mill-Kunsill li jaġixxi b’mod konformi mal-proċedura stabbilita fl-Artikolu 43(2) tat-Trattat. Id-dati li fihom tibda u tispiċċa kull sena tas-suq għandhom ikunu ddeterminati mill-Kunsill li jaġixxi b’mod konformi mal-proċedura tal-votazzjoni stabbilita fl-Artikolu 43(2) tat-Trattat fuq proposta mill-Kummissjoni."Artikolu 5"2. Il-Kunsill, li jaġixxi b’mod konformi mal-proċedura tal-votazzjoni stabbilita fl-Artikolu 43(2) tat-Trattat fuq proposta mill-Kummissjoni, għandu jadotta regoli ġenerali għar-rifużjoni, għall-iffissar ta’ l-ammont ta’ l-għotja tar-rifużjoni u, meta xieraq, għall-iffissar tar-rifużjoni bil-quddiem.3. Ir-regoli dettaljati dwar l-applikazzjoni ta’ dan l-Artikolu għandhom ikunu adottati bi qbil mal-proċedura stabbilita fl-Artikolu 38."Artikolu 6"Mingħajr preġudizzju għall-armonizzazzjoni tal-leġislazzjoni rigward iż-żejt taż-żebbuġa għall-konsum uman, l-Istati Membri għandhom, għall-iskopijiet tal-kummerċ intra-Komunitarju u l-kummerċ ma’ pajjiżi terzi, jadottaw id-deskrizzjonijiet u d-definizzjonijiet taż-żejt taż-żebbuġa stabbiliti fl-Anness għal dan ir-Regolament."Artikolu 7"Artikolu 42aIr-regoli ġenerali għall-interpretazzjoni tat-Tariffa Komuni Doganali u r-regoli speċjali għall-applikazzjoni tagħha għall-klassifikazzjoni tat-tariffa tal-prodotti koperti b’dan ir-Regolament, in-nomenklatura tat-tariffa li tirriżulta mill-applikazzjoni ta’ dan ir-Regolament għandhom ikunu inkorporati fit-Tariffa Komuni Doganali."Artikolu 8Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, 20 ta’ Diċembru 1968.Għall- KunsillIl-PresidentV. Lattanzio[1] ĠU Ċ 108, 19.10.1968, p. 46.[2] ĠU Ċ 172, 30.9.1966, p. 3025/66.--------------------------------------------------